મિત્રો, આજના સોશિયલ મિડીયાના આ યુગમાં કોઇ વ્યક્તિ વ્હોટ્સએપ, હેંગઆઉટ્સ, ફેસબુક, ટેલીગ્રામ વગેરે જેવી એપ્લીકેશન ન વાપરતા હોય તેવુ ભાગ્યે જ બને! એકબીજા સાથે જોડાઇ રહેવા માટે અને સાંપ્રત પ્રવાહોથી માહિતગાર રહેવા માટે આ એપ્સનો ઉપયોગ પણ કરવો જ જોઇએ. જો કે હાલમાં આ બધી એપ્સ કોઇના કોઇ કારણે દરેક વ્યક્તિઓ માટે ટાઇમપાસ અથવા તો માથાનો દુખાવો બની જવા પામી છે. ખાસ કરીને આ એપ્સમાં બનાવવામાં આવતા ગ્રુપ્સ દ્વારા... મોટા ભાગે આ પ્રકારના સોશિયલ મિડીયામાં બિનજરૂરી મેસેજનો મારો ચલાવવામાં આવે છે જેમાં ખાસ કરીને ભગવાનના ફોટા તેમજ ગુડમોર્નીંગ, ગુડ નાઇટ વગેરે... એક જ વ્યક્તિને અલગ અલગ 100-200 લોકોના ગુડ મોર્નીંગ લખેલા મેસેજ આવે અને તે બધાના જવાબ પણ આપવાના!